OpenLLM-France/wikimedia huggingface dataset:
# Mirambell (Bassella)

Mirambell és un poble del municipi de Bassella, a l'extrem sud de l'Alt Urgell. El poble és a la part alta d'un petit serrat, a 670 metres d'altitud, i el formen sis cases, cal Bepo, ca l'Ignasi, cal Maleno, cal Costa, cal Solé i cal Pical, que fins a mitjan segle passat pertanyien a l'antic municipi de Guardiola, i que en l'actualitat correspon al de Bassella. Des del portal de Mirambell, hi ha una panoràmica esplèndida del Prepirineu. Mirant al nord, hi ha la ribera del Segre amb les aigües del pantà de Rialb i l'horta d'Oliana, envoltada de muntanyes, Sant Marc, el Corb, Sant Honorat, les serres d'Aubenç, de les Canals i la serra Seca, el Turp, i més a llevant la Bòfia. I a l'horitzó, cap a ponent, la muntanya de Sant Mamet i la Serra del Montsec. Com en molts petits pobles, al llarg d'aquests últims anys la població ha anat minvant, eren 31 habitants el 1960, 26 l'any 1970, 18 habitants el 1981, 11 el 1997 i tan sols 9 al 2021.

## Bibliografia

* CORTADA I CORTADA, Jaume, ESCOLIES I CUGAT, Angelina i GABRIEL I FORN, Manel. "Tiurana", a Visió Històrica Gràfica. Lleida: Editorial Pagès, 1995. ISBN 978-84-7935-251-6
* SOLÉ I CINCA, Maria Carme. "Tiurana un poble al pas del temps". Lleida: Diputació de Lleida, 1999.
* REIXACH, Jaume i GARCIA, Xavier. "Pantà de Rialb: elegia pel Mig Segre", a Llibre de butxaca, 136. Barcelona, Editorial Pòrtic, 1986. ISBN 978-84-7306-271-8
# Michel Gill

Michel Gill (Nova York, 16 d'abril de 1960), també conegut com a Michael Gill, és un actor estatunidenc conegut per interpretar el president Garrett Walker a la sèrie de Netflix House of Cards i Gideon Goddard a Mr. Robot.

## Orígens i formació

Gill és un estatunidenc de primera generació que nasqué a la ciutat de Nova York en el si d'una família jueva. Els seus pares fugiren de l'holocaust. La seva llengua materna és el francès. Va estudiar a Aiglon College, el prestigiós internat suís. Després d'Aiglon, va anar a la Universitat Tufts abans de canviar a la Juilliard School, d'on es va graduar el 1985 (grup 14).

## Filmografia
### Televisió

| Any | Títol | Paper | Notes |
| 2003 | Law &amp; Order: Criminal Intent | Spencer Anderson | Episodi: "Gemini" |
| 2013 | The Good Wife | Frederick Plunkett | Episodi: "Je Ne Sais What?" |
| 2013–2014, 2016–2017 | House of Cards | President Garrett Walker | 25 episodis Nominat – Screen Actors Guild Award for Outstanding Performance by an Ensemble in a Drama Series (2014) |
| 2014 | Person of Interest | Rene Lapointe | Episodi: "Allegiance" |
| 2015 | Forever | Dmitry Malakoff | Episodi: Best Foot Forward |
| 2015-2016 | Mr. Robot | Gideon Goddard | 11 episodis |
| 2016-2017 | The Get Down | Herbert Gunns | 8 episodis |
| 2017 | Ray Donovan | Doug Landry | 6 episodis |
| 2018 | Chicago Med | Robert Haywood | Pare separat de la Dr Sarah Reese |

### Cinema

* Afflicted (2013)
* Condemned (2015)
* Who Killed JonBenét? (2016)

## Vida personal

Gill està casat amb la també actriu de House of Cards Jayne Atkinson (secretària d'estat Catherine Durant), amb qui es va conèixer quan ambdós treballaven a "The Heiress" al Long Wharf Theatre a New Haven, Connecticut. Van començar a festejar el 1992 i es van casar el 1998. Viuen amb el seu fill a Berkshire.

## Referències

* ↑ «6/02 NY - Masterclass with Jayne Atkinson and Michel Gill» (en anglès). [Consulta: 2 febrer 2019].
* ↑ Rorke, Robert. «The real-life White House ‘affair’ of ‘House of Cards'» (en anglès), 22-03-2014. [Consulta: 2 febrer 2019].
# Men's Health

Men 's Health (MH) és una publicació mensual produïda per Hearst Magazines a Nova York, Estats Units. És la revista masculina més extensa del món, amb quaranta edicions en quaranta-set països. També és la revista per a homes més venuda en locals dels Estats Units.
La revista tracta diversos temes com el fitness, la nutrició, sexualitat, estil de vida i altres aspectes de la vida dels homes i la salut. El lloc web, MensHealth.com, registra un tràfic de mitjana de 30.000.000 de visites mensuals.
Inicialment, els editors de l'edició nord-americana van ser Mark Bricklin (1987-88), Mike Lafavore (1988-1999) i Greg Gutfeld (1999-1900). Actualment David Zinczenko es troba en el càrrec des de l'any 2000. A partir de 2004, Zinczenko va començar col·locar atletes i celebritats a la portada com David Beckham, Mark Wahlberg, Jason Statham, Gerard Butler, Lebron James, Josh Duhamel, Barack Obama, Matthew McConaughey i Dwyane Wade, canviant l'estil que es tenia a la dècada de 1990 quan apareixien únicament models de gimnàs com Gregg Avedon, Scott King o Owen McKibbin, mostrant estrictament el tors del cos. L'octubre de 2017 Men's Health presentava la sèrie multi-plataforma "The Adventurist", amb l'empresa Fitbit.
La revista ha arribat a més de 20.000.000 de lectors a tot el món. Les edicions internacionals representen més del 80% de les ventes de la revista.

## Referències

* 1 2 «About the Brand» (en anglès). rodaleinc.com. Arxivat de l'original el 28 de maig de 2013. [Consulta: 13 febrer 2014].
* ↑ «Digital – Men's Health – Media Kit». Arxivat de l'original el 2021-01-15. [Consulta: 5 abril 2021].
* ↑ "Men’s Health Teams Up with Fitbit on Ambitious Co-Branded Campaign, The Adventurist." Arxivat 2018-07-29 a Wayback Machine. Rodale, Inc. October 10, 2017. Retrieved 6 December 2017.
* ↑ Sara Guaglione. "'Men's Health,' Fitbit Partner On 'Adventurist' Series." Publishers Daily, October 13, 2017. Retrieved 6 December 2017.

## Enllaços externs

* Men's Health - Lloc web oficial
# Model estàndard supersimètric mínim

El Model Estàndard Supersimètric Mínim (MESM o MSSM per les seves inicials en anglès) és una extensió del Model Estàndard que implementa la supersimetria. El MESM és el mínim model supersimètric donat que inclou només "el mínim nombre de nous estats de partícules i d'interaccions consistents amb la fenomenologia". La supersimetria emparella bosons i fermions, de manera que cada partícula del Model Estàndard té una partícula supersimétrica corresponent (superparella) encara no descoberta. El descobriment d'aquestes superpartícules suposaria una troballa similar al descobriment de les partícules que formen la matèria fosca, podria donar evidència empírica d'una Teoria de la gran unificació i ajudar a escatir si la teoria de cordes descriu realment la natura. El fracàs a l'hora de trobar evidencies de la sipersimetria per part del Gran Col·lisionador d'Hadrons fa que la comunitat científica es plantegi abandonar aquest camp teòric.

## Vegeu també

* Llista de partícules supersimètriques

## Referències

* ↑ Howard Baer; Xerxes Tata «8 - The Minimal Supersymmetric Standard Model». A: Weak Scale Supersymmetry From Superfields to Scattering Events. Cambridge: Cambridge University Press, 2006, p. 127. ISBN 9780511617270. «It is minimal in the sense that it contains the smallest number of new particle states and new interactions consistent with phenomenology.»
* ↑ Murayama, Hitoshi. Supersymmetry phenomenology, 2000.
* ↑ «ATLAS Supersymmetry Public Results». ATLAS, CERN. Arxivat de l'original el 2023-03-07.
* ↑ «CMS Supersymmetry Public Results». CMS, CERN.
* ↑ Wolchover, Natalie «Supersymmetry Fails Test, Forcing Physics to Seek New Ideas». Scientific American, 29-11-2012.
# Miriam Gallardo

Miriam Gallardo (2 de maig de 1968) és una exjugadora de voleibol del Perú. Va ser internacional amb la Selecció femenina de voleibol del Perú. Va competir en els Jocs Olímpics d'Estiu de 1984 a Los Angeles i va guanyar la medalla de plata en els Jocs Olímpics d'Estiu de 1988 a Seül. També va guanyar la medalla de bronze en el Campionat del Món de voleibol femení disputat a Praga en 1986.

## Referències

* ↑ «Miriam Gallardo Bio, Stats, and Results» (en anglès). Arxivat de l'original el 2018-07-13. [Consulta: 18 desembre 2017].
* ↑ Krastev, Todor. «Women Volleyball X World Championship 1986 Praha (TCH) 02-13.09 Champion China». [Consulta: 16 desembre 2017].
# Mito Isaka

Mito Isaka (井坂 美都, 25 de gener de 1976) és una exfutbolista japonesa.

## Selecció del Japó

Va debutar amb la selecció del Japó el 1997. Va disputar 46 partits amb la selecció del Japó. Ha disputat Copa del Món de 1999.

## Estadístiques

Selecció del Japó :
| Anys | Partits | Gols |
| 1997 | 1 | 0 |
| 1998 | 6 | 3 |
| 1999 | 14 | 5 |
| 2000 | 5 | 0 |
| 2001 | 11 | 7 |
| 2002 | 9 | 0 |
| Total | 46 | 15 |

## Referències

* ↑ Japan Football Association(japonès)

## Enllaços externs

* Mito Isaka, Fitxa a Soccerway
# Mirwas

El mirwàs o marwàs (de l'àrab: مرواس, mirwās o marwās) és un petit tambor de mà amb dues membranes originari de l'Orient Mitjà. És un instrument popular en els països àrabs del Golf Pèrsic, utilitzat en la música sawt i fidjeri. És també molt comú al Iemen.
Els emigrants del Hadramawt, al Iemen, van portar l'instrument cap al sud-est asiàtic, especialment a Malàisia, Indonèsia i Brunei, on és utilitzat en els gèneres musicals zapin i gambus. Un tambor similar d'aquesta zona és el kendang.

## Referències

* Doble-skinned (doble-encapçalat) tambors - Centre d'Oman per Música Tradicional
* Música tradicional en el Iemen - El britànic-Yemeni Societat
* Charles Capwell, Contemporani Manifestations de Yemeni-Ball i Cançó Derivada dins Indonèsia, Anuari per Música Tradicional, Vol. 27, (1995), pp. 76–89
* Marwas - Instruments musicals de Malàisia

## Enllaços externs

* Youtube Vídeo - mirwas
# Monforte San Giorgio

Monforte San Giorgio (sicilià Munforti) és un municipi italià, dins de la ciutat metropolitana de Messina. L'any 2008 tenia 2.961 habitants. Limita amb els municipis de Fiumedinisi, Messina, Roccavaldina, Rometta, San Pier Niceto i Torregrotta.

## Administració

Llista d'alcaldes :
| Període | Identitat | Partit |
| 2008- | Antonino Romanzo | Llista cívica |
# Miharaïta

La miharaïta és un mineral de la classe dels sulfurs. Va rebre el seu nom l'any 1980 per la seva localitat tipus, la mina Mihara, al Japó.

## Característiques

La miharaïta és un sulfur de fórmula química Cu₄FePbBiS₆. Cristal·litza en el sistema ortoròmbic. La seva duresa a l'escala de Mohs és 4.
Segons la classificació de Nickel-Strunz, la miharaïta pertany a «02.LB - Sulfosals sense classificar, amb Pb essencial» juntament amb els següents minerals: ardaïta, launayita, madocita, playfairita, sorbyita, sterryita, larosita, petrovicita, mazzettiïta i crerarita.

## Formació i jaciments

Va ser descoberta l'any 1980 a la mina Mihara, a la ciutat d'Ihara de la Prefectura d'Okayama (Regió de Chugoku, Japó). Sol trobar-se associada a altres minerals com la wittichenita, la bornita, la calcopirita i la galena.

## Referències

* ↑ «Miharaite» (en anglès). Mindat. [Consulta: 8 febrer 2017].
* ↑ «Miharaite» (en anglès). Handbook of Mineralogy. Arxivat de l'original el 8 de maig 2019. [Consulta: 8 febrer 2017].
# Mihkel Räim

Mihkel Räim (Kuressaare, Comtat de Saare, 3 de juliol de 1993) és un ciclista professional estonià. Des del 2021 corre a l'equip Burgos-BH. Del seu palmarès destaca el Campió nacional en ruta de 2016, 2018, 2021 i 2022, i la Volta a Hongria del 2016.

## Palmarès

* 2010
** 1r al Tour de la regió de Łódź i vencedor de 3 etapes
* 2011
** Medalla d'or als Jocs Insulars a la prova en ruta
* 2013
** Vencedor d'una etapa al Baltic Chain Tour
* 2014
** Vencedor d'una etapa al Tour del Pays Roannais
* 2015
** Medalla d'or als Jocs Insulars a la prova en ruta
** Vencedor de 2 etapes al Gran Premi Chantal Biya
* 2016
** Campió d'Estònia en ruta
** 1r a la Volta a Hongria i vencedor d'una etapa
** 1r a la Stadsprijs Geraardsbergen
** Vencedor de 2 etapes al Tour de Beauce
* 2017
** Vencedor d'una etapa al Tour de l'Azerbaidjan
** Vencedor d'una etapa a la Volta a Eslovàquia
** Vencedor d'una etapa a la Colorado Classic
* 2018
** Campió d'Estònia en ruta
** 1r a la Great War Remembrance Race
** Vencedor d'una etapa a la Volta a Castella i Lleó
** Vencedor d'una etapa a la Volta al Japó
** Vencedor d'una etapa al Tour de Corea
* 2019
** 1r a la Volta a Estònia i vencedor d'una etapa
** Vencedor d'una etapa a la Volta a Romania
* 2020
** Vencedor d'una etapa al Tour d'Antalya
* 2021
** Campió d'Estònia en ruta
** 1r a la Belgrad-Banja Luka i vencedor d'una etapa
** Vencedor d'una etapa a l'Istrian Spring Trophy
** Vencedor d'una etapa a la Volta a Bulgària
* 2022
** Campió d'Estònia en ruta

### Resultats a la Volta a Espanya

* 2020. 139è de la classificació general

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Minigèn

Un minigèn és un gen quimera entre un gen eukariota i el seu cDNA creat per poder augmentar l'èxit de les tranfeccions.
Un problema que presenta la transgènesi o la teràpia gènica és que amb freqüència, les seqüències que es volen fer entrar en el nucli cel·lular és massa gran com per fer servir alguns vectors que amb certes quantitats es desestabilitzen.
En alguns casos, una solució simple consisteix a fer servir el cDNA del gen (ARN retrotranscrit) de manera que en faltar-li els introns i haver-hi només exons s'haurà reduït la mida del constructe i entrarà en el vector.
El problema és que moltes vegades, els cDNA són del tot inestables en el metabolisme eukariota degut a la falta d'introns. Els minigens són construccions en les quals no s'ha eliminat la totalitat els introns sinó que s'hi han deixat un parell que li doni l'estabilitat necessària per ser viable tot i la gran reducció de mida que això pugui suposar.

## Referències

* ↑ Minigene. (anglès)
# Molecularitat

Molecularitat és el nombre de molècules que intervenen en una reacció química elemental, això és la que té lloc en una sola etapa. En les reaccions que tenen lloc en dissolució no es consideren les molècules del dissolvent que puguin solvatar les molècules que reaccionen. La reacció elemental és dita unimolecular, bimolecular o trimolecular, segons que hi intervinguin una, dues o tres molècules. Experimentalment s'ha observat que no hi ha molecularitats més altes.

## Reaccions unimoleculars

Les reaccions unimoleculars són les reaccions elementals en què reacciona una sola molècula. Pot ser el cas d'una descomposició o, també, d'una reorganització dels enllaços dins una mateixa molècula, com ara la transformació del cis-but-2-è en trans-but-2-è. Un exemple de descomposició seria la del diiode en iode atòmic:
$I_{2}(g)\quad \longrightarrow \quad 2\,I(g)$
o la reacció de descomposició d'una molècula d'ozó en una de dioxigen i un àtom d'oxigen:
$O_{3}(g)\quad \longrightarrow \quad O_{2}(g)\,+\,O(g)$

## Reaccions bimoleculars

Les reaccions elementals més comunes són les bimoleculars, això és, les que interaccionen dues molècules de reactius per a donar productes. Un exemple és la reacció, en estat gasós, entre una molècula de monòxid de nitrogen i una d'ozó, que produeix diòxid de nitrogen i dioxigen:
$NO(g)\,+\,O_{3}(g)\quad \longrightarrow \quad NO_{2}(g)\,+\,O_{2}(g)$
o la reacció d'un àtom de clor amb una molècula de metà per a donar una molècula de clorur d'hidrogen i un radical metil:
$Cl(g)\,+\,CH_{4}(g)\quad \longrightarrow \quad HCl(g)\,+\,CH_{3}(g)$

## Reaccions trimoleculars

Les reaccions trimoleculars, és a dir les reaccions elementals que es produeixen per interacció al mateix temps de tres molècules de reactius, són poc freqüents a causa de la baixa probabilitat que tres molècules diferents es posin al mateix temps en contacte per a reaccionar i en l'orientació adequada. Malgrat que la baixa probabilitat se n'han observat algunes, com ara la reacció de dues molècules de monòxid de nitrogen i una molècula de dihidrogen per a donar una molècula de dinitrogen i una de peròxid d'hidrogen:$2\,NO(g)\,+\,H_{2}(g)\quad \longrightarrow \quad N_{2}(g)\,+\,H_{2}O_{2}(g)$

## Referències

* ↑ «Molecularitat». Gran Enciclopèdia Catalana. Barcelona: Grup Enciclopèdia Catalana.
* ↑ «IUPAC. Compendium of Chemical Terminology». IUPAC, 2006-. [Consulta: 11 juliol 2015].
* 1 2 Gillespie, R.J. Química. 2. Reverte, 1988. ISBN 9788429171884.
* ↑ Valenzuela, C. Química general. Introducción a la Química Teórica. Universidad de Salamanca, 1995, p. 467. ISBN 9788474817836.
# Moleda

Molèdes és un municipi francès situat al departament de Cantal i a la regió d'Alvèrnia-Roine-Alps. L'any 2007 tenia 101 habitants.

## Demografia
### Població

El 2007 la població de fet de Molèdes era de 101 persones. Hi havia 50 famílies de les quals 21 eren unipersonals (13 homes vivint sols i 8 dones vivint soles), 17 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 117 habitatges, 50 eren l'habitatge principal de la família, 48 eren segones residències i 19 estaven desocupats. 112 eren cases i 5 eren apartaments. Dels 50 habitatges principals, 42 estaven ocupats pels seus propietaris, 2 estaven llogats i ocupats pels llogaters i 6 estaven cedits a títol gratuït; 6 tenien dues cambres, 9 en tenien tres, 13 en tenien quatre i 22 en tenien cinc o més. 22 habitatges disposaven pel capbaix d'una plaça de pàrquing. A 19 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Molèdes el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 4 |
| 4 | 70 a 74 | 12 |
| 4 | 65 a 69 | 0 |
| 8 | 60 a 64 | 8 |
| 4 | 55 a 59 | 0 |
| 8 | 50 a 54 | 4 |
| 0 | 45 a 49 | 8 |
| 0 | 40 a 44 | 4 |
| 0 | 35 a 39 | 0 |
| 8 | 30 a 34 | 0 |
| 16 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 52 persones, 30 eren actives i 22 eren inactives. Les 30 persones actives estaven ocupades(18 homes i 12 dones).. De les 22 persones inactives 16 estaven jubilades, 2 estaven estudiant i 4 estaven classificades com a «altres inactius».

### Ingressos

El 2009 a Molèdes hi havia 47 unitats fiscals que integraven 91 persones, la mediana anual d'ingressos fiscals per persona era de 10.637 €.

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'any 2000 a Molèdes hi havia 16 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mont Ventoux Dénivelé Challenge

La Mont Ventoux Dénivelé Challenge és una competició ciclista francesa d'un sol dia que es disputa durant el mes de juny pels voltants del Ventor. La cursa és pensada per a bons escaladors, puix compta amb més de 4.000 metres de desnivell i el final està situat al capdamunt del Ventor. La cursa va ser creada el 2019, formant part del circuit de 'UCI Europa Tour amb una categoria 1.1. El 2023 passà al nivell superior, l'UCI ProSeries. El 2022 es va disputar un edició femenina.

## Palmarès masculí

| Any | Vencedor | Segon | Tercer |
| 2019 | Jesús Herrada López | Romain Bardet | Rein Taaramäe |
| 2020 | Aleksandr Vlàssov | Richie Porte | Guillaume Martin |
| 2021 | Miguel Ángel López Moreno | Óscar Rodríguez Garaicoechea | Enric Mas Nicolau |
| 2022 | Ruben Guerreiro | Esteban Chaves Rubio | Michael Storer |
| 2023 | Lenny Martinez | Michael Woods | Simon Carr |

## Palmarès femení

| Any | Vencedor | Segon | Tercer |
| 2022 | Marta Cavalli | Clara Koppenburg | Évita Muzic |
| 2023 | suspesa | suspesa | suspesa |

## Referències

* ↑ «El lunes, primera Mont Ventoux Dénivelé Challenges». biciciclismo.com, 16-06-2019 [Consulta: 6 juliol 2019].
* ↑ «Lenny Martinez se adjudica el Desafío Mont Ventoux, Cristian Rodríguez es cuarto» (en spanish), 13-06-2023. [Consulta: 10 juliol 2023].
* ↑ édition féminine de 2022}
# Mont Tsukuba

El Mont Tsukuba (en japonès 筑波山 Tsukuba-san) és una muntanya de 877 m situada a la localitat de Tsukuba, Japó. És una de les 100 muntanyes famoses del Japó i és coneguda pel temple xintoista que s'hi troba, el Tsukubasan jinja (en japonès, 筑波山神社'). Des del seu cim es té una vista panoràmica de la plana de Kanto.
La muntanya està formada per roques com el granit i gabre. El granit de Tsukuba és conegut i s'extreu.

## Transport

Es pot accedir a la muntanya en autobús des de Tsukuba. La muntanya té telefèric i funicular. A més, la ruta ciclista RinRin (en japonès つくばりんりんロード, Tsukuba RinRin Roodo) passa pel peu de la muntanya. La ruta aprofita l'antiga línia de tren de Tsukuba (en japonès 筑波鉄道 Tsukuba tetsudou) de la ciutat de Tsuchiura fins Iwase, abandonada des de l'any 1987. Les antigues estacions de tren han estat reformades.

## Enllaços externs

* RinRin Roodo Arxivat 2007-09-28 a Wayback Machine.
# Miriam Alconchel Gonzaga

Miriam Alconchel Gonzaga (Jerez de la Frontera, 3 de juliol de 1978) és una advocada i política espanyola, diputada pel PSOE al Congrés dels Diputats durant lesXI i XII legislatures.

## Biografia

És llicenciada en Dret per la Universitat de Cadis i advocada col·legiada al Col·legi d'Advocats de Jerez de la Frontera. Després de treballar en administració de finques en l'àmbit privat, entre 2007 i 2013 va ser regidora a l'ajuntament de Jerez de la Frontera, i entre 2013 i 2015 va exercir com a Delegada Territorial d'Igualtat, Salut i Política Social de la Junta d'Andalusia a la província de Cadis. El 20 de desembre de 2015 va ser elegida diputada per Cadis al Congrés dels Diputats, i fou reelegida el 2016.

## Referències

* ↑ Congreso de los Diputados. «Alconchel Gonzaga, Miriam». [Consulta: 19 agost 2017].
* ↑ «Miriam Alconchel Gonzaga nombrada nueva delegada territorial de Igualdad, Salud y Políticas Sociales en Cádiz». [Consulta: 19 agost 2017].
# Molí de Dalt (Espinelves)

El Molí de Dalt és un molí en desús d'Espinelves (Osona), una obra inclosa a l'Inventari del Patrimoni Arquitectònic de Catalunya.

## Descripció

Antic molí, format per tres cossos units de nord a sud i al central, més ample, s'hi adossa un cobert a la part de ponent. Tots els cossos es troben coberts a una vessant direcció oest/est excepte el cobert, que ho és d'est a oest.
A l'alçada del cobert hi ha restes d'un antic mur d'uns tres metres d'alçada. El cos més alt es troba a la part de tramuntana, i a dos metres trobem una bassa enfonsada dins el terreny i construïda amb pedra del país. En aquest mateix cos hi trobem un portal a la part baixa, que comunica amb la riera. El cos situat al sud es troba enderrocat i s'hi endevinen les restes del primer pis, que són de fusta. Les obertures de tota la construcció són diverses, no guarden cap simetria, cal remarcar que el cobert és cec. L'estat de conservació és molt precari.

## Història

Molí fariner situat sobre la riera d'Espinelves, que pertany a l'antiga parròquia d'Espinelves, que en un principi formava part del terme jurisdiccional de Sant Llorenç del Munt o de Cerdans. A finals del segle xv, Espinelves s'havia unit a Sant Sadurní d'Osormort, més tard se separaren i al segle xix, amb motiu de la divisió provincial, Espinelves passà a pertànyer a Girona, encara que sempre hagués estat unit a la vegueria d'Osona.
No hi ha cap notícia documental ni històrica que ens permeti donar una cronologia. No es troba als fogatges del segle xvi, la qual cosa ens fa pensar que és d'època posterior.

## Referències

* 1 2 3 4 «Molí de Dalt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 agost 2017].